stanford-oval/wikipedia huggingface dataset:
ธรรมเนียมพระยศและบรรดาศักดิ์ในราชวงศ์โชซ็อน
ราชสำนัก

| Thai> นางกำนัล (คุงนยอ, Gungnyeo, 궁녀) | ฮันกึล> นางกำนัล (คุงนยอ, Gungnyeo, 궁녀) | ฮันจา> นางกำนัล (คุงนยอ, Gungnyeo, 궁녀) | RR> นางกำนัล (คุงนยอ, Gungnyeo, 궁녀) | ลำดับขั้น> นางกำนัล (คุงนยอ, Gungnyeo, 궁녀) |
| --- | --- | --- | --- | --- |
| ซังกุง | 상궁 | 尙宮 | Sanggung | senior 5 (정5품) |
| ซังอึย | 상의 | 尙儀 | Sangui | senior 5 (정5품) |
| ซังบก | 상복 | 尙服 | Sangbok | junior 5 (종5품) |
| ซังชิก | 상식 | 尙食 | Sangsik | junior 5 (종5품) |
| ซังชิม | 상침 | 尙寢 | Sangchim | senior 6 (정6품) |
| ซังกง | 상공 | 尙功 | Sanggong | senior 6 (정6품) |
| ซังจ็อง | 상정 | 尙正 | Sangjeong | junior 6 (종6품) |
| ซังกี | 상기 | 尙記 | Sanggi | junior 6 (종6품) |
| ช็อนบิน | 전빈 | 典賓 | Jeonbin | senior 7 (정7품) |
| ช็อนอี | 전의 | 典衣 | Jeoni | senior 7 (정7품) |
| ช็อนซ็อน | 전선 | 典膳 | Jeonseon | senior 7 (정7품) |
| ช็อนซ็อล | 전설 | 典設 | Jeonseol | junior 7 (종7품) |
| ช็องเจ | 전제 | 典製 | Jeongje | junior 7 (종7품) |
| ช็อนอ็อน | 전언 | 典言 | Jeoneon | junior 7 (종7품) |
| ช็อนชัน | 전찬 | 典贊 | Jeonchan | senior 8 (정8품) |
| ช็อนชิก | 전식 | 典飾 | Jeonshik | senior 8 (정8품) |
| ช็อนยัก | 전약 | 典藥 | Jeonyak | senior 8 (정8품) |
| ช็อนดึง | 전등 | 典燈 | Jeondeung | junior 8 (종8품) |
| ช็อนแช | 전채 | 典彩 | Jeonchae | junior 8 (종8품) |
| ช็อนจ็อง | 전정 | 典正 | Jeonjeong | junior 8 (종8품) |
| ชูกุง | 주궁 | 奏宮 | Jugung | senior 9 (정9품) |
| ชูซัง | 주상 | 奏商 | Jusang | senior 9 (정9품) |
| ชูกัก | 주각 | 奏角 | Jugak | senior 9 (정9품) |
| ชูบย็อนจิง | 주변징 | 奏變徵 | Jubyeonjing | junior 9 (종9품) |
| ชูจิง | 주징 | 主徵 | Jujing | junior 9 (종9품) |
| ชูอู | 주우 | 奏羽 | Juu | junior 9 (종9품) |
| ชูบย็อนกุง | 주변궁 | 奏變宮 | Jubyeongung | junior 9 (종9품) |
| ขันที (แนชี, naesi, 내시) | ขันที (แนชี, naesi, 내시) | ขันที (แนชี, naesi, 내시) | ขันที (แนชี, naesi, 내시) |  |
| ซังซ็อน | 상선 | 尙膳 | Sangseon | junior 2 (종2품) |
| ซังอน | 상온 | 尙醞 | Sangon | senior 3 (정3품) |
| ซังดา | 상다 | 尙茶 | Sangda | senior 3 (정3품) |
| ซังยัก | 상약 | 尙藥 | Sangyak | junior 3 (종3품) |
| ซังจ็อน | 상전 | 尙傳 | Sangjeon | senior 4 (정4품) |
| ซังแช็ก | 상책 | 尙冊) | Sangchaek | junior 4 (종4품) |
| ซังโฮ | 상호 | 尙弧 | Sangho | senior 5 (정5품) |
| ซังทัง | 상탕 | 尙帑 | Sangtang | junior 5 (종5품) |
| ซังเซ | 상세 | 尙洗 | Sangse | senior 6 (정6품) |
| ซังชก | 상촉 | 尙燭 | Sangchok | junior 6 (종6품) |
| ซังฮเว | 상훼 | 尙煊 | Sanghwe | senior 7 (정7품) |
| ซังซ็อล | 상설 | 尙設 | Sangseol | junior 7 (종7품) |
| ซังเจ | 상제 | 尙除 | Sangje | senior 8 (정8품) |
| ซังมุน | 상문 | 尙門 | Sangmun | junior 8 (종8품) |
| ซังกย็อง | 상경 | 尙更 | Sanggyeong | senior 9 (정9품) |
| ซังว็อน | 상원 | 尙苑 | Sangwon | junior 9 (종9품) |
ซังกุง (นางกำนัล)
ธนาคารเพื่อการเกษตรและสหกรณ์การเกษตร

| --- | --- |
ตรา ธ.ก.ส. ตราประจำธนาคารเพื่อการเกษตรและสหกรณ์การเกษตร “เคียงคู่ รู้ค่า ประชาชน” (คำขวัญรอง : “เป็นมากกว่าธนาคาร ผูกพันดูแลเกษตรกร”) 
ธนาคารเพื่อการเกษตรและสหกรณ์การเกษตร สำนักงานใหญ่
ชื่อท้องถิ่น: Bank for Agriculture and Agricultural Cooperatives
ประเภท: รัฐวิสาหกิจ
อุตสาหกรรม: สถาบันการเงินเฉพาะกิจของรัฐ
ก่อนหน้า: ธนาคารเพื่อการเกษตร
ก่อตั้ง: 1 พฤศจิกายน พ.ศ. 2509; 58 ปีก่อน (2509-11-01)
ผู้ก่อตั้ง: อาจารย์จำเนียร สาระนาค
สำนักงานใหญ่: 2346 ถนนพหลโยธิน, 23/25 ถนนประเสริฐมนูกิจ แขวงเสนานิคม เขตจตุจักร กรุงเทพมหานคร, ประเทศไทย
จำนวนที่ตั้ง: 1,327 สาขา จุดบริการ 1,074 แห่ง ตู้เอทีเอ็ม 2,001 เครื่อง
บุคลากรหลัก: จุลพันธ์ อมรวิวัฒน์ (ประธานกรรมการ) ฉัตรชัย ศิริไล (ผู้จัดการ)
รายได้จากการดำเนินงาน: 10,368 ล้านบาท
รายได้สุทธิ: 426.5993 ล้านบาท (พ.ศ. 2568)
สินทรัพย์: 1,431,040 ล้านบาท
เจ้าของ: กระทรวงการคลัง
พนักงาน: 18,372 คน
เว็บไซต์: เว็บไซต์ของธนาคาร
ธนาคารเพื่อการเกษตรและสหกรณ์การเกษตร หรือ ธ.ก.ส. (อังกฤษ: Bank for Agriculture and Agricultural Cooperatives) เป็นหน่วยงานการเงินรัฐวิสาหกิจและสถาบันการเงินเฉพาะกิจของรัฐ ในการกำกับดูแลของกระทรวงการคลัง โดยปัจจุบันกระทรวงการคลังถือหุ้นร้อยละ 99.79 กลุ่มสหกรณ์การเกษตรต่างๆ ถือหุ้นร้อยละ 0.18 และบุคคลทั่วไปถือหุ้นร้อยละ 0.03
การดำเนินงาน

ธ.ก.ส. เป็นธนาคารประเภทรัฐวิสาหกิจ มีบทบาทสำคัญในการสนับสนุนนโยบายของรัฐบาล อาทิ โครงการประกันรายได้เกษตรกร โครงการแก้ไขปัญหาหนี้นอกระบบ และโครงการจำนำผลผลิตทางการเกษตร
ธ.ก.ส. มีผลการดำเนินงานได้กำไรสุทธิจำนวน 8,012 ล้านบาท ในปี พ.ศ. 2553
การดำเนินงาน > รางวัล

ธ.ก.ส. ได้รับรางวัลรัฐวิสาหกิจดีเด่น (SOE Award) ประจำปี พ.ศ. 2551 - พ.ศ. 2553 ในด้านการดำเนินการเพื่อสังคมและสิ่งแวดล้อมดีเด่น อีกทั้งยังได้รับราลวัลผลการดำเนินงานดีเด่น และรางวัลรัฐวิสาหกิจดีเด่น ในปี พ.ศ. 2551
ยุทธการที่กัวต๋อ

| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
| ด ค กการทัพกัวต๋อ |
| --- | --- |
 ท่าน้ำตู้ชื่อจิน  แปะแบ๊  ท่าน้ำเหยียนจิน  กัวต๋อ  ซองเต๋ง 
ศึกกัวต๋อ (จีน: 官渡之戰; อังกฤษ: Battle of Guandu) เกิดขึ้นที่ริมฝั่งแม่น้ำฮวงโหในปี ค.ศ. 200 เป็นศึกที่โจโฉได้ชัยชนะต่ออ้วนเสี้ยว จุดตัดสินผลการรบของศึกนี้อยู่ที่การลอบโจมตีทัพขนเสบียงของอ้วนเสี้ยวที่อัวเจ๋า ทำให้ทัพอ้วนเสี้ยวขาดเสบียงและเกิดความระส่ำระสายไปทั้งกองทัพ จากแผนการของเขาฮิว ซึ่งเดิมอยู่กับอ้วนเสี้ยว แต่มาอยู่ข้างโจโฉ เพราะคาดการณ์ว่าอ้วนเสี้ยวต่อไปจะพ่ายแพ้แน่ ทั้ง ๆ ที่เริ่มต้นกองทัพของอ้วนเสี้ยวมีมากกว่าโจโฉถึง 10 ต่อ 1 แต่โจโฉนำทัพอย่างใจเย็นค่อย ๆ รุกคืบ และฝ่ายอ้วนเสี้ยวก็โลเลไม่ยอมทำศึกแตกหัก  จึงต้องประสบความพ่ายแพ้ในที่สุด ภายหลังศึกนี้ อ้วนเสี้ยวเสียใจมาก อีกทั้งลูกชาย 2 คน คือ อ้วนซงกับอ้วนถำก็บาดหมางถึงขนาดฆ่ากัน จนต้องกระอักเลือดชีวิตในเวลาต่อมาไม่นาน ศึกนี้นำมาสู่การล่มสลายของตระกูลอ้วน เมื่อบุคคลสำคัญ ๆ ในตระกูลได้ล้มตายหมดสิ้น อีกทั้งเป็นศึกที่โจโฉได้สร้างชื่อเสียงไว้มาก และทำให้ได้ครองอำนาจใหญ่แต่เพียงผู้เดียวในดินแดนภาคเหนือของจีน ตั้งแต่เริ่มต้นจนจบโจโฉใช้เวลาทำศึกครั้งนี้นานถึง 7 ปี
ในสามก๊ก เริ่มแรกจากที่เล่าปี่ได้เข้าเฝ้าพระเจ้าเหี้ยนเต้ในพระราชวัง จากที่มีความดีความชอบในการปราบตั๋งโต๊ะและลิโป้  พระองค์ทรงให้ตรวจพงศาวลี พบว่าเล่าปี่สืบสายเชื้อสายมาจากตงสานเชงอ๋องจริง จึงให้ความเคารพเล่าปี่และทรงเรียกเล่าปี่ว่า พระเจ้าอา และเชื้อเชิญให้ไปปรึกษาราชการเป็นการส่วนพระองค์ ทำให้โจโฉเกิดความระแวงในตัวเล่าปี่ อีกทั้งในเวลาเดียวกันนั้น ตังสินร่วมมือกับเกียดเป๋งหมายจะลอบฆ่าโจโฉ แต่ไม่สำเร็จ โจโฉยิ่งเพิ่มความระแวงในตัวผู้ที่อยู่ตรงกันข้าม เล่าปี่จึงตัดสินใจหนีออกจากเมืองไปเข้าร่วมกับอ้วนเสี้ยว เพื่อชักชวนให้ปราบโจโฉ
โจโฉได้ทำการฝังศพอ้วนเสี้ยวอย่างสมเกียรติ และได้ซื้อใจราษฎรด้วยการงดภาษีถึง 1 ปี และต่อมาได้ร่างโคลงถึงการรบในครั้งนี้ด้วย ที่เขาจรดทะเลเช่นเดียวกับฮั่นอู่ตี้ อดีตฮ่องเต้ผู้ยิ่งใหญ่ในราชวงศ์ฮั่นเคยกระทำ หลังจากชนะศึกที่นี่เช่นกัน
สำหรับฝ่ายเล่าปี่ นี่เป็นศึกอย่างเป็นทางการครั้งแรกที่ทำให้เล่าปี่แตกหักกับฝ่ายโจโฉอย่างสิ้นเชิง ซึ่งนับต่อจากนี้ทั้งคู่จะขับเขี่ยวกันไปตลอด
ธนฉัตร ตุลยฉัตร

| ธนฉัตร ตุลยฉัตร |
| --- | --- |
เกิด: 1 ธันวาคม พ.ศ. 2533 (34 ปี) ธนฉัตร ตุลยฉัตร อำเภอหนองสองห้อง จังหวัดขอนแก่น
คู่สมรส: ศุภมาศ ทิพยเศวต (2560–2564)
อาชีพ: นักแสดง
ปีที่แสดง: พ.ศ. 2551–ปัจจุบัน
สังกัด: ไฟว์สตาร์โปรดักชั่น (2551–2555)
ธนฉัตร ตุลยฉัตร (เกิด 1 ธันวาคม พ.ศ. 2533) ชื่อเล่น อาร์ตี้ เป็นนักแสดงชาวไทย เป็นที่รู้จักจากบทบาท "บุญโชค" จากภาพยนตร์เรื่อง บุญชู 9
ประวัติ

ธนฉัตร ตุลยฉัตร จบระดับประถมศึกษาจากโรงเรียนอนุบาลขอนแก่น ระดับมัธยมศึกษาจากโรงเรียนขอนแก่นวิทยายน จบปริญญาตรีจากวิทยาลัยนิเทศศาสตร์ มหาวิทยาลัยรังสิต สาขาภาพยนตร์ วีดิทัศน์
อาร์ตี้ได้ไปเป็นดารารับเชิญให้กับละครเรื่อง "กลิ้งไว้ก่อนพ่อสอนไว้" รับบทเป็น "ชิดชัย" ต่อมาได้คัดเลือกให้รับบทเป็น บุญโชค ลูกของ บุญชู บ้านโข้ง (หนุ่ม-สันติสุข พรหมศิริ) และ โมลี (แหม่ม-จินตหรา สุขพัฒน์) ในภาพยนตร์ตลกเรื่อง บุญชู 9 ผลงานกำกับของบัณฑิต ฤทธิ์ถกล โดยในบทนี้คุณพ่อพาไปแคสการแสดง ซึ่งในวันที่รับสมัครหานักแสดงผู้มารับบทนี้นั้น ทางฝ่ายคุณพ่อของอาร์ตี้ลงทุนขับรถพาเจ้าตัวจากขอนแก่นมาที่กรุงเทพฯ ซึ่งอาร์ตี้ไม่เคยดูบุญชูมาก่อน และไม่รู้จักเลย ซึ่งตอนมาแคสได้บทพูดสั้น ๆ ว่า "สวัสดีจ้า ฉั่นบุญโชค ลูกบุญชู แม่โมลี" และด้วยหน้าตาไทย ๆ ดูซื่อ ๆ และพูดอีสานได้ จึงได้รับบทบุญโชค และเซ็นสัญญากับไฟว์สตาร์ 5 ปี หลังจากนั้นเข้ามาเวิร์คช็อป 5 วัน ให้พูดภาษาสุพรรณและดูบุญชูทุกภาค จนมาเข้าฉากแรก ถ่ายทำที่สะพานสาทร และยังได้ร้องเพลงประกอบภาพยนตร์ในเพลง "เขิน" ที่เป็นเพลงเก่าของวงแกรนด์เอ็กซ์
ในปี พ.ศ. 2552 มีผลงานภาพยนตร์เรื่องที่ 2 คือเรื่อง Before Valentine ก่อนรัก...หมุนรอบตัวเรา รับบทเป็นโจ๊ก และในปีเดียวกันมีผลงานภาพยนตร์เรื่อง อนึ่ง คิดถึงเป็นอย่างยิ่ง
ผลงาน > ละคร

| ปี | เรื่อง | บทบาท |
| --- | --- | --- |
| 2555 | ความหวังสุดท้าย | สมชาติ บัวจันทร์ (ชาติ) |
| 2558 | รัตนาวดี | คุณเชิด |
| 2561 | พ่อปลาไหล | ป้อง |
ผลงาน > ซีรีส์

| ปี | เรื่อง | บทบาท | ช่อง | หมายเหตุ |
| --- | --- | --- | --- | --- |
| 2557 | บันทึกกรรม |  | ช่อง 3 |  |
| 2558 | 7 วันจองเวร ตอน ขั้น...บันไดผี, ท้าคนเป็น...เห็นคนตาย, อาถรรพ์เรือนลั่นทม |  | ช่องเวิร์คพอยท์ | รับเชิญ |
| 2559 | มิติรัก ผ่านเลนส์ ตอน รักออโต้โฟกัส | คูณ | พีพีทีวี | คู่กับ พัชชา พูนพิริยะ |
| 2559 | ผมม้าหน้าเต่อ | หมู | พีพีทีวี |  |
| 2559 | หมอผี | มหาเนิร์ด | พีพีทีวี | คู่กับ ภัณฑิลา ฟูกลิ่น |
| 2559 | เรื่องดีดี โดย บันทึกกรรม | ทิม | ช่อง 3 |  |
| 2560 | Memory ความทรงจำที่ไม่อาจลืม ตอน รักรำลึก | เก่ง | ช่อง 5 | คู่กับ กรวีร์ พิมสุข |
| 2560 | 7 วันจองเวร 2 | กันต์ | ช่องเวิร์คพอยท์ทีวี |  |
| 2561 | สองล้านไมล์สี่ใจภักดิ์  ตอน เติมรักให้เต็มเขื่อน | เจ๋ง | เอ็มคอตเอชดี |  |
| 2561 | สองล้านไมล์สี่ใจภักดิ์  ตอน หิ่งห้อยมหานคร | เจ๋ง | เอ็มคอตเอชดี | คู่กับ รุ่งรัตน์ เหม็งพานิช |
| 2561 | Bangkok Ghost Stories ตอน แท็กซี่ผีโบก | แดง | ช่อง 3 |  |
| 2562 | The Mirror กระจกสะท้อนกรรม  ตอนที่ 26 พลาด | ทิม | ช่อง 3 | คู่กับ พิมพ์ลพัฒ สุรพันธ์ (ซีรีส์เรื่องสั้นจบในตอน) |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2551 | บุญชู ไอ-เลิฟ-สระ-อู | บุญโชค |
| 2552 | บีฟอร์ วาเลนไทน์ | โจ๊ก |
| 2552 | อนึ่ง...คิดถึงเป็นอย่างยิ่ง | เต้ |
| 2553 | บุญชู จะอยู่ในใจเสมอ | บุญโชค |
| 2554 | ฮาศาสตร์ | หมอก |
| 2556 | แม่มดพระโขนง ละครล้อเลียน พี่มากพระโขนง | เต๋อ |
| 2556 | ความฝันอันสูงสุด |  |
| 2556 | ซ่อนหา | อาท |
| 2556 | ศพในสระ | อาร์ตี้ |
| 2557 | รักฝั่งเขี้ยว | อัศนี วัยหนุ่ม |
| 2557 | ผู้บ่าวไทบ้าน อีสานอินดี้ | ทองคำ |
| 2557 | ศรีธนญชัย 555+ | ศรีธนญชัยวัยหนุ่ม |
| 2560 | แมงกุ๊ดจี่ เกา(E)หลีเด้อ | แย้ |
| 2560 | อีปึก อัศจรรย์วันแห่งศรัทธา | กรุง สุขสันต์ |
2565 The Lake บึงกาฬ รับบท เก่ง
ผลงาน > มิวสิควีดีโอ

| ปี | เพลง | นักร้อง |
| --- | --- | --- |
| 2553 | ไม่รู้จะอธิบายยังไง | โปเตโต้ |
| 2556 | คำฆ่าคน | ซันชายน์ |
ผลงาน > พิธีกร

ตามไปดู The Movie Trip (2555)
After school 2 เรียนนอกห้อง (2557)
ทัวร์บ่มีไกด์ (2560)
ผลงาน > เพลง

"คนขอนแก่น" - รวมศิลปินชาวจังหวัดขอนแก่น
แหล่งข้อมูลอื่น

ธนฉัตร ตุลยฉัตร ที่อินสตาแกรม
แตกต่างเหมือนกัน

| "แตกต่างเหมือนกัน" |
| --- | --- |

เพลงโดยเก็ทสึโนวา
จากอัลบั้มเพลงประกอบซีรีส์ ฮอร์โมนส์ วัยว้าวุ่น และ The First Album, Single 2013 (พ.ศ. 2556)
ด้านเอ: "ไกลแค่ไหนคือใกล้"
วางจำหน่าย: 23 พฤษภาคม พ.ศ. 2556
แนวเพลง: ป็อปร็อก, มินิมอล ร็อก
ความยาว: 3:43
ค่ายเพลง: ดั๊กบาร์ , ไวท์มิวสิก ในเครือ จีเอ็มเอ็ม แกรมมี่
ผู้ประพันธ์เพลง: ปณต คุณประเสริฐ (เนื้อร้อง) ปราการ ไรวา (ทำนอง)
โปรดิวเซอร์: คชภัค ผลธนโชติ สุกฤษ ศรีเปารยะ อนันต์ ดาบเพ็ชร์ธิกรณ์

มิวสิกวิดีโอ
"แตกต่างเหมือนกัน" ที่ยูทูบ
 
"แตกต่างเหมือนกัน" เป็นซิงเกิลของวงเก็ทสึโนวา และเพลงประกอบซีรีส์เรื่อง ฮอร์โมนส์ วัยว้าวุ่น ออกจำหน่ายในวันที่ 23 พฤษภาคม พ.ศ. 2556
ในปี พ.ศ. 2559 เพลง "แตกต่างเหมือนกัน" ได้ถูกรวมอยู่ในอัลบั้มของ GETSUNOVA - THE FIRST ALBUM
มิวสิควิดีโอ

มิวสิควิดีโอเพลง "แตกต่างเหมือนกัน" มีนักแสดงจาก ฮอร์โมนส์ วัยว้าวุ่น มาร่วมแสดงด้วย เช่น อังศุมาลิน สิรภัทรศักดิ์เมธา, พชร จิราธิวัฒน์, สุภัสสรา ธนชาติ, ธนภพ ลีรัตนขจร, ศนันธฉัตร ธนพัฒน์พิศาล, ศิรชัช เจียรถาวร, สุทัตตา อุดมศิลป์, กันต์ ชุณหวัตร มีเนื้อหาเกี่ยวกับเรื่องราวที่วัยรุ่นทุก ๆ คนเคยผ่านในจุด ๆ นั้น เช่น คนที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึก ๆ แล้ว ในความแตกต่างที่เราต้องการนั้น จริง ๆ เราเพียงต้องการใครสักคนที่เหมือนกัน
การตอบรับ

เพลง "แตกต่างเหมือนกัน" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ วันอาทิตย์ที่ 4 สิงหาคม พ.ศ. 2556, อันดับที่ 32 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 29 กันยายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม มิวสิค ฮิต ชาร์ตท็อป 10: 4
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 38
จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5: 4
ยู2เพลย์ ท็อป 10 ชาร์ต: 8
ซี้ดเอฟเอ็ม ชาร์ตท็อป 20: 3
95.5 เอฟเอ็ม เวอร์จิ้นฮิตซ์ ชาร์ตท็อป 40: 9
95.5 เอฟเอ็ม เวอร์จิ้นฮิตซ์ เดอะฮิตซ์ 100 เคาน์ดาวน์: 32
ท็อปเท็นไทยแลนด์ ชาร์ตท็อป 10: 3
อีเอฟเอ็ม ชาร์ต 94 ท็อป แอรเพลย์: 5
| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ ซองชาร์ตท็อป 100: 85
อีเอฟเอ็ม ชาร์ต 94 ท็อป แอรเพลย์: 89
สิทธิโชค กันหนู

| ข้อมูลส่วนตัว |
| --- | --- | --- | --- |
ชื่อเต็ม:  สิทธิโชค กันหนู
วันเกิด:   (1996-08-09) 9 สิงหาคม ค.ศ. 1996 (28 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.76 m (5 ft 9 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  เชียงราย ยูไนเต็ด
หมายเลข:  99
สโมสรเยาวชน
:  โรงเรียนสวนกุหลาบวิทยาลัย
2013:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2015–2017 |  บุรีรัมย์ ยูไนเต็ด |  16 |  (2) |
| 2014 |  → สุรินทร์ ซิตี้ (ยืมตัว) |  27 |  (6) |
| 2017 |  → ไทยฮอนด้า ลาดกระบัง (ยืมตัว) |  26 |  (6) |
| 2018–2020 |  ทรูแบงค็อก ยูไนเต็ด |  5 |  (1) |
| 2019 |  → แอร์ฟอร์ซ ยูไนเต็ด (ยืมตัว) |  14 |  (3) |
| 2020–2024 |  ราชบุรี มิตรผล |  98 |  (14) |
| 2024– |  เชียงราย ยูไนเต็ด |  19 |  (5) |
ทีมชาติ‡
| 2011–2012 |  ไทย U16 |  17 |  (16) |
| 2014 |  ไทย U19 |  9 |  (4) |
| 2016–2018 |  ไทย U23 |  8 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 กุมภาพันธ์ 2025 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 31 ธันวาคม 2014
สิทธิโชค กันหนู (อังกฤษ: Sittichok Kannoo, เกิด 9 สิงหาคม พ.ศ. 2539) ชื่อเล่น ไอซ์ เป็นนักฟุตบอลอาชีพชาวไทย ตำแหน่งกองหน้า เกิดที่จังหวัดกรุงเทพมหานคร ปัจจุบันเล่นให้กับเชียงราย ยูไนเต็ด ใน ไทยลีก
ข้อมูลส่วนตัว

สิทธิโชค กันหนู เกิดที่กรุงเทพมหานคร เคยศึกษาที่โรงเรียนพระแม่มารีสาทร และโรงเรียนสวนกุหลาบวิทยาลัย
ระดับสโมสร > สวนกุหลาบวิทยาลัย

สิทธิโชค กันหนู เล่นฟุตบอลในระดับโรงเรียนกับโรงเรียนสวนกุหลาบวิทยาลัย ถือเป็นนักฟุตบอลดาวรุ่งฝีเท้าดี ที่หลายสโมสรชั้นนำในเมืองไทย ต่างแย่งลายเซ็นเพื่อดึงตัวเข้าสู่ทีม ทั้ง เมืองทองฯ และ บุรีรัมย์ฯ ต่างพร้อมทุ่มเงินมหาศาลเพื่อต้องการ "เจ้าไอซ์" มาร่วมทีมเยาวชน แต่สุดท้ายเป็น "เซราะกราว" ปาดหน้าวินาทีสุดท้ายมอบสัญญานักฟุตบอลอาชีพให้กับศูนยหน้าผู้ถูกยกเป็น "ดาวยิงเบอร์ 1 ทีมชาติไทย" ในอนาคต
ในเกมระดับชาติ ปี 54 - 55 สิทธิโชค กันหนู ลงเล่นและทำประตูให้ทีมชาติไทยเป็นว่าเล่นจนสามารถพาขุนพลลูกหนังเยาวชนทีมชาติไทย ชุด 16 ปี ตีตั๋วเข้าไปเล่นรอบสุดท้ายในศึกฟุตบอลชิงแชมป์เอเชีย
ระดับสโมสร > บุรีรัมย์ ยูไนเต็ด

สิทธิโชค กันหนู ย้ายมาร่วมทีมบุรีรัมย์ ยูไนเต็ดในปี พ.ศ. 2557 และได้ย้ายไปร่วมทีมสโมสรสุรินทร์ ซิตี้พันธมิตรลูกหนังในขณะนั้นด้วยสัญญายืมตัว เพื่อเก็บเกี่ยวประสบการณ์
ฤดูกาลต่อมา(พ.ศ. 2558)  สิทธิโชค กันหนู ได้ย้ายกลับมาคืนยังต้นสังกัดเดิม เขายิงประตูแรกให้กับต้นสังกัดบุรีรัมย์ ยูไนเต็ด ในนาทีที่ 75 ในนัดที่บุรีรัมย์ ยูไนเต็ดบุกไปเสมอนครราชสีมา 1-1
ระดับสโมสร > ไทยฮอนด้า ลาดกระบัง

ในวันที่ 6 กุมภาพันธ์ พ.ศ. 2560 สโมสรไทยฮอนด้า ลาดกระบัง เอฟซี น้องใหม่ไฟแรงบนเวทีไทยลีก ได้บรรลุข้อตกลงในสัญญายืมตัว สิทธิโชค กันหนู จากสโมสรบุรีรัมย์ ยูไนเต็ด เป็นเวลา 1 ฤดูกาล โดยได้สวมเสื้อหมายเลข 23
นายวฤษณิ์ พรประภา ผู้จัดการทั่วไปของสโมสรไทยฮอนด้า ลาดกระบัง เอฟซี ได้เผยถึงการมาถึงของไอ้หนูแข้งโหดรายนี้ว่า "ก่อนอื่นก็ต้องขอต้อนรับไอซ์เข้าสู่สโมสรไทยฮอนด้า ลาดกระบัง เอฟซี สำหรับการเซ็นสัญญาครั้งนี้คาดหวังว่า "ไอซ์" ซึ่งเป็นกองหน้าดาวรุ่งทีมชาติไทยจะแสดงศักยภาพออกมาอย่างเต็มที่ และทำผลงานได้ดี ช่วยให้ทัพพญาอินทรีบินสูงได้ตามเป้าหมายครับ"
เกียรติประวัติ

ผู้เล่นยอดเยี่ยมประจำเดือนของไทยลีก: พฤศจิกายน 2565
วันชนะ สวัสดี

| พลตรีวันชนะ สวัสดีป> ม.,  ท.ช., ท.ม., ร.จ.ม. |
| --- | --- |
วันชนะ ในปี พ.ศ. 2552
สารนิเทศภูมิหลัง
ชื่อเกิด: วันชนะ สวัสดี
ชื่อเล่น: เบิร์ด
เกิด: 26 สิงหาคม พ.ศ. 2515 (52 ปี) จังหวัดลำปาง ประเทศไทย
คู่สมรส: วริญญา ศิริชุมแสง (2554–ปัจจุบัน)
บุตร: วันวฤณณ์ สวัสดี
อาชีพ: • นักแสดง • ทหารบก
ปีที่แสดง: พ.ศ. 2550–ปัจจุบัน

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพไทย
ประจำการ: พ.ศ. 2540–ปัจจุบัน
ชั้นยศ:  พลตรี
 
พลตรี วันชนะ สวัสดี (เกิด 26 สิงหาคม พ.ศ. 2515) ชื่อเล่น เบิร์ด รองโฆษกกองบัญชาการกองทัพไทย ผู้อำนวยการสำนักงานประสานภารกิจด้านความมั่นคงกับกองอำนวยการรักษาความมั่นคงภายในราชอาณาจักร กรมยุทธการทหาร กองบัญชาการกองทัพไทย ​อดีตหัวหน้านายทหารเสนาธิการประจำรองเสนาธิการทหาร กองบัญชาการกองทัพไทย อดีตนายทหารปฏิบัติการประจำสำนักเลขานุการสำนักงานปลัดกระทรวงกลาโหม อดีตรองโฆษกกระทรวงกลาโหม อดีตรองผู้อำนวยการกองประชาสัมพันธ์ สำนักงานปลัดกระทรวงกลาโหม อดีตตุลาการศาลทหารกรุงเทพฯ และอดีตนายทหารฝ่ายเสนาธิการประจำผู้บัญชาการทหารสูงสุด เป็นนายทหารบกและนักแสดงชาวไทย มีชื่อเสียงจากการรับบทเป็นสมเด็จพระนเรศวรมหาราช ในภาพยนตร์เรื่อง ตำนานสมเด็จพระนเรศวรมหาราช
ประวัติ

วันชนะ สวัสดีเกิดที่อำเภองาว จังหวัดลำปาง บิดาชื่อพันเอกอรัญ สวัสดี เป็นชาวไทยเชื้อสายจีน ส่วนมารดาชื่อนฤมล สวัสดี เป็นชาวไทยเชื้อสายอินเดีย มีน้องชายชื่อพันตำรวจโทวันสว่าง สวัสดี อดีตนักกีฬาทีมชาติประเภทขว้างจักร ครอบครัวนับถือศาสนาพุทธ ที่ต่อมาครอบครัวของวันชนะได้ย้ายไปอาศัยและเติบโตที่จังหวัดกาญจนบุรี
วันชนะจบการศึกษาชั้นมัธยมศึกษาจากโรงเรียนวิสุทธรังษี จบการศึกษาจากโรงเรียนเตรียมทหาร รุ่นที่ 34 ปริญญาตรีวิศวกรรมศาสตรบัณฑิต (วิศวกรรมอุตสาหการ ) โรงเรียนนายร้อยพระจุลจอมเกล้า (จปร.) รุ่นที่ 45 รุ่นเดียวกับร้อยเอก รชฏ พิสิษฐบรรณกร (อดีต สมาชิกสภาผู้แทนราษฎรกรุงเทพมหานคร พรรคไทยรักไทย) และ น.อ.จงเจต วัชรานันท์ และสำเร็จการศึกษาปริญญาโทคณะนิเทศศาสตร์ มหาวิทยาลัยเกริก
วันชนะรับราชการในตำแหน่งนายทหารยุทธการและการฝึก กองพันทหารม้าที่ 19 ค่ายสุรสีห์ อำเภอเมืองกาญจนบุรี จังหวัดกาญจนบุรี  ต่อมาเข้ารับราชการที่กองกิจการพลเรือนทหารบก กองบัญชาการทหารบก ในตำแหน่งหัวหน้าปฏิบัติการจิตวิทยา (ปจว.) และทำหน้าที่รองโฆษกกองทัพบกไปพร้อมกัน ต่อมาได้รับการแต่งตั้งเป็นผู้บังคับกองพัน กรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ย้ายมาดำรงตำแหน่งรองผู้อำนวยการกองประชาสัมพันธ์ สำนักงานปลัดกระทรวงกลาโหม และนายทหารฝ่ายเสนาธิการประจำผู้บัญชาการทหารสูงสุด ตามลำดับ ปัจจุบันดำรงตำแหน่ง หัวหน้านายทหารฝ่ายเสนาธิการประจำรองเสนาธิการทหาร กองบัญชาการกองทัพไทย
วันชนะเข้าสู่วงการแสดง ด้วยการคัดเลือกจากหม่อมเจ้าชาตรีเฉลิม ยุคล เพื่อที่จะคัดเลือกตัวนักแสดงเป็น สมเด็จพระนเรศวรมหาราช เพื่อแสดงนำในภาพยนตร์เรื่อง ตำนานสมเด็จพระนเรศวรมหาราช โดย ม.จ.ชาตรีเฉลิม ต้องการนักแสดงที่เป็นนายทหารจริง ๆ จากนั้นจึงได้เรียนการแสดงเป็นระยะเวลา 9 เดือน เขามีชื่อที่เรียกกันจนติดปากว่า "ผู้พันเบิร์ด" ซึ่งเจ้าตัวเคยให้สัมภาษณ์ว่า ขอทำงานในวงการบันเทิงด้วยภาพยนตร์เรื่องนี้เป็นเพียงเรื่องเดียว ไม่คิดเข้าวงการบันเทิง และจะกลับไปรับราชการทหารต่อ
วันชนะหมั้นหมายกับวริญญา ศิริชุมแสงและได้สมรสพระราชทานโดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ พระตำหนักจิตรลดารโหฐาน พระราชวังดุสิต แขวงสวนจิตรลดา เขตดุสิต กรุงเทพมหานคร มีหม่อมเจ้าชาตรีเฉลิม ยุคล และหม่อมกมลา ยุคล ณ อยุธยา เป็นประธานเมื่อวันที่ 26 กุมภาพันธ์ 2554 ทั้งสองมีบุตรด้วยกันหนึ่งคน ชื่อวันวฤณณ์ สวัสดี (ชื่อเล่น วิน) เกิดเมื่อวันที่ 22 กรกฎาคม 2556
ได้รับพระราชทานยศ พันเอก ในวันที่ 23 สิงหาคม พ.ศ. 2559ได้รับพระราชทานยศ พลตรี ในวันที่ 1 เมษายน พ.ศ. 2566
ในวันที่ 1 ตุลาคม พ.ศ. 2566 โปรดเกล้าโปรดกระหม่อมแต่งตั้งเป็น ผู้อำนวยการสำนักงานประสานภารกิจด้านความมั่นคงกับกองอำนวยการรักษาความมั่นคงภายในราชอาณาจักร กรมยุทธการทหาร​
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2558 | แหวนทองเหลือง | ร้อยเอก กฤษฎา ดำรงธรรม | ช่อง 8 |
| 2558 | ดอกซ่อนชู้ | หลวงปกรณ์ราชกิจ | ช่อง 8 |
| 2559 | ตี๋ใหญ่ ดับ ดาว โจร | ครูฝึกโรงเรียนนายร้อยตำรวจสามพราน (รับเชิญ) | โมโน 29 |
| 2559 | พันท้ายนรสิงห์ | หลวงสรศักดิ์ / กรมพระราชวังบวรเจ้าวังหน้า / พระเจ้าเสือ | ช่องเวิร์คพอยท์ |
| 2559 | ล่าดับตะวัน | พันตำรวจเอก อัครเดช อัตรฆาต | ช่อง 8 |
| 2559 | หัวใจและไกปืน | รับเชิญ | โมโน 29 |
| 2560 | ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา | ผู้บรรยายเรื่องราวประวัติศาสตร์ (รับเชิญ) | โมโน 29 |
| 2560 | สุภาพบุรุษนายร้อย จปร. | พันโท ปกป้อง ธรรมา | ช่อง 5 |
| 2560 | แสงจากพ่อ ตอน เทียนไม่สิ้นแสง | ปราบ | ไทยพีบีเอส |
| 2561 | คมแฝก | อาจารย์อัคนี (รับเชิญ) | ช่อง 3 |
| 2561 | ตี๋ใหญ่ 2 ดับ เครื่อง ชน | ท่านรองเผด็จ | โมโน 29 |
| 2561 | THE GIFTED นักเรียนพลังกิฟต์ | ดร.สุพจน์ เชื้อมณี (ผู้อำนวยการโรงเรียน) | ช่องวัน 31 |
| 2561 | ซิ่นลายหงส์ | พ่อแพทย์พุทไธ / อัญญาหลวงพุทธางกูร เจ้าองค์ครองนครเวียงคำนาคประเทศราช (แห่งอาณาจักรล้านช้าง) | ช่อง 8 |
| 2562 | เดอะซีรีส์รักลวงหลอน ตอน โกงความตาย  | สมภพ | ช่อง 8 |
| 2562 | ศรีอโยธยา 2 | คุณสิน / สมเด็จพระเจ้าตากสินมหาราช | True4U |
| 2563 | ปอบผีเจ้า | อุ่นเมือง | ช่อง 8 |
| 2563 | ปอบผีเจ้า 2 | อุ่นเมือง | ช่อง 8 |
| 2563 | The Gifted Graduation | ดร.สุพจน์ เชื้อมณี (ผู้อำนวยการโรงเรียน) | GMM 25 |
| 2563 | Wake Up ชะนี 2 Very Complicated | ลูกไม้ | GMM 25 |
| 2563 | นักฆ่าไร้เงา Invisible Cop | ผบ.หน่วยอรินทราช และหน่วยพิเศษพิราบดำ | โมโน 29 |
| 2564 | วันทอง | พระพันวษา | ช่องวัน 31 |
| 2565 | มาเฟียเดอะซีรีส์ ปืนกลและคนเพี้ยน | ราเชน | GMM 25 |
| 2565 | ฟ้าเพียงดิน | พลโทสรายุทธ สรายุทธพิชัย (รับเชิญ) | ช่องวัน 31 |
| 2565 | คือเธอ​ (Bad Romeo) | ฤกษ์ | ช่อง 3 |
| 2565 | ซีรีย์เฉลิมพระเกียรติ เส้นทางเกียรติยศ | ผู้กองยงยุทธ | ททบ.5 เอชดี |
| 2567 | มือปราบมหาอุตม์ | ลุงสิงห์ / เสือผาด | ช่อง 3 เอชดี |
| 2567 | เจ้าพ่อ | หลวงพ่อแก่น | ช่อง 8 |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2550–2558 | ตำนานสมเด็จพระนเรศวรมหาราช 1-6 | สมเด็จพระนเรศวรมหาราช |
| 2558 | พันท้ายนรสิงห์ | สมเด็จพระสรรเพชญ์ที่ 8 (พระเจ้าเสือ) |
| 2561 |  ขุนพันธ์ 2 | เสือฝ้าย |
| 2564 | บุษบา The Secret Weapon | พ่อ |
| 2566 | ขุนพันธ์ 3 | เสือฝ้าย |
ผลงานละครโทรทัศน์ทั้งหมดในฐานะผู้จัดละครช่องโมโน 29 บริษัท กลมกล่อม โปรดักชั่น จำกัด
| ละครโทรทัศน์ |
| --- | --- | --- | --- |

| ปี พ.ศ. | เรื่อง | นักแสดงนำ | ผู้กำกับการแสดง |
| 2559 | ตี๋ใหญ่ ดับ ดาว โจร | รัชชานนท์ เรือนเพ็ชร์ กรกมล เจริญชัย | นพชัย ชัยนาม |
| 2559 | หัวใจและไกปืน | ปรีติ บารมีอนันต์ ณัฐชา เจกะ | นภัสกร มิตรธีระโรจน์ |
ผลงาน > พากย์เสียง

๒๔๗๕ รุ่งอรุณแห่งการปฏิวัติ (พ.ศ. 2567) พากย์เป็น พระยาศรีสิทธิสงคราม (ดิ่น ท่าราบ)
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2561 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

เว็บไซต์ส่วนตัว เก็บถาวร 2009-09-10 ที่ เวย์แบ็กแมชชีน
โฆษณาโตโยต้า vigo เก็บถาวร 2007-12-11 ที่ เวย์แบ็กแมชชีน
ผู้พันเบิร์ดยิ้มแก้มปริ ต้อนรับลูกชาย ตั้งชื่อ น้องวิน
หุ่นขี้ผึ้งพลตรี วันชนะ ในบทบาทสมเด็จพระนเรศวรมหาราช จัดแสดง ณ พิพิธภัณฑ์หุ่นขี้ผึ้งมาดามทุซโซต์ กรุงเทพฯ
ล้อตุนกำลัง

ล้อตุนกำลังในทางอุตสาหกรรม
ล้อตุนกำลัง (อังกฤษ: Flywheel) เป็นอุปกรณ์เชิงกลที่หมุนได้ ถูกใช้ในการเก็บพลังงานที่เกิดขี้นจากการหมุน ล้อตุนกำลังมีโมเมนต์ความเฉื่อยอย่างมีนัยสำคัญซึ่งต่อต้านการเปลี่ยนแปลงของความเร็วในการหมุน ปริมาณของพลังงานที่ถูกเก็บไว้ในล้อตุนกำลังเป็นสัดส่วนกับกำลังสองของความเร็วในการหมุนของมัน พลังงานจะถูกถ่ายโอนไปยังล้อตุนกำลังได้โดยการใส่แรงบิด (อังกฤษ: torque) ให้กับมัน, ซึ่งเป็นการเพิ่มความเร็วในการหมุนของมันและด้วยเหตุนี้จึงเป็นการเพิ่มการสะสมพลังงาน ในทางตรงกันข้าม ล้อตุนกำลังจะปลดปล่อยพลังงานที่เก็บไว้ได้โดยการให้แรงบิดต่อโหลดหรือภาระทางกล, ซึ่งเป็นการลดความเร็วในการหมุนของมัน
การนำไปประยุกต์ใช้โดยทั่วไปของล้อตุนกำลัง ได้แก่:
การจ่ายพลังงานอย่างต่อเนื่องเมื่อแหล่งพลังงานถูกปลดออกไป ตัวอย่างเช่น flywheels ถูกนำมาใช้ในเครื่องยนต์ลูกสูบเพราะแหล่งพลังงาน, แรงบิดจากเครื่องยนต์มาเป็นระยะ ๆ
การส่งมอบพลังงานในอัตราที่เกินความสามารถของแหล่งพลังงานต่อเนื่อง สามารถทำสำเร็จได้โดยการจัดเก็บพลังงานในล้อตุนกำลังตลอดเวลาแล้วปล่อยพลังงานนั้นอย่างรวดเร็วในอัตราที่เกินความสามารถของแหล่งพลังงานนั้น
การควบคุมทิศทางของระบบกลไก ในการใช้งานดังกล่าว, 'โมเมนตัมเชิงมุม' ของล้อตุนกำลังจะถูกโอนไปยังโหลดเมื่อพลังงานถูกโอนไปยังหรือจากล้อตุนกำลัง
Flywheels มักจะทำจากเหล็กและหมุนบนแบริ่งธรรมดา; พวกมันจะถูกจำกัดโดยทั่วไปให้มีอัตราการหมุนเพียงไม่กี่พันรอบต่อนาที บาง flywheels ที่ทันสมัยถูกจากวัสดุคาร์บอนไฟเบอร์และใช้แบริ่งแม่เหล็กที่ทำให้พวกมันจะหมุนที่ความเร็วสูงถึง 60,000 รอบต่อนาที
flywheel ในเครื่องรถยนต์ที่ทันสมัย
แบตเตอรี่ล้อตุนกำลังทำจากคาร์บอนคอมโพสิตได้รับการผลิตเมื่อเร็ว ๆ นี้และได้รับการพิสูจน์ว่าสามารถทำงานได้ในการทดสอบการใช้งานจริงในรถยนต์ทั่วไป นอกจากนี้ การกำจัดพวกมันหลังหมดอายุใช้งานก็เป็นมิตรกับสิ่งแวดล้อม